כריס פראט

כריסטופר מייקל "כריס" פראט (באנגלית:  Christopher Michael "Chris" Pratt; נולד ב-21 ביוני 1979) הוא שחקן קולנוע וטלוויזיה אמריקאי. התפרסם בזכות תפקידיו בסדרות "אוורווד" ו"מחלקת גנים ונוף" ובסרטים "מאניבול", "מלחמת הכלות", "עולם היורה", "עולם היורה: נפילת הממלכה", "הנוסעים" ובדמותו של פיטר קוויל/סטאר לורד ביקום הקולנועי של מארוול.

 ביוגרפיה 
פראט נולד בווירג'יניה, מינסוטה שבארצות הברית, למשפחה נוצרית-לותרנית, כבנם הצעיר של קתלין לויס (לבית אינדהל) ודניאל קליפטון פראט. אימו היא ממוצא נורווגי. הוא גדל בעיר לייק סטיבנס שבוושינגטון. בתיכון הוא הגיע למקום החמישי בתחרות היאבקות. פראט למד במכללה ציבורית ונשר לאחר סמסטר. הוא עבד כאיש מכירות וכחשפן במאווי, הוואי וישן ברכב ובאוהל על החוף.
לאחר מכן, החל לעבוד כמלצר במסעדה, והתגלה על ידי השחקנית וסוכנת השחקנים ריד אן צ'ונג שנתנה לו את התפקיד הראשי לסרטה "מקוללים חלק 3".

 קריירה 
פראט זכה להכרה ראשונה בשנת 2002 בסדרת הדרמה "אוורווד" בתפקיד הסטודנט הצעיר ברייט אבוט הנדחה על ידי מרבית המכללות אליהם הוא מנסה להתקבל.

בשנת 2006 שיחק בתשעה בפרקים בעונה הרביעית של סדרת דרמת הנעורים "The O.C" בתפקיד צ'ה חברה של הנערה המקובלת סאמר רוברטס (רייצ'ל בילסון).
ב-2008 הופיע פראט בסרט הפעולה "מבוקש" בתפקיד בארי חברו הקרוב של עובד המשרד ווסלי גיבסון (ג'יימס מקאבוי).

ב-2009 התפרסם ברחבי העולם בקומדיה "מלחמת הכלות" בתור פלטצ'ר פלמסון, הארוס של המורה אמה אלן (אן האת'וויי) ובסרטים "עמוק בעמק" ו"הגוף של ג'ניפר". באותה שנה החל פראט את תפקידו בסדרה הקומית "מחלקת גנים ונוף" בתור המוזיקאי המוכשר אנדי דוייר.

ב-2011 השתתף פראט בדרמת הספורט המוערכת "מאניבול" בתפקיד סקוט הטברג שחקנה של קבוצת ה-MLB "אוקלנד אתלטיקס" המאייש את עמדת הבסיס הראשון. בשנת 2012 שיחק בקומדיה הרומנטית "עד החתונה זה יעבור". שנה לאחר מכן שיחק בסרט הטעות הגדולה.

ב-2014 הוא דיבב את דמות הלגו של פועל הבנייה אמט, הגיבור הראשי בסרט "לגו: הסרט", ובאותה השנה הופיע בסרט העשירי של היקום הקולנועי של מארוול "שומרי הגלקסיה" בתפקיד סטאר לורד. על השתתפותו בסרט זה היה מועמד לפרסים רבים וזכה בשניים. פראט שב לגלם את דמותו של סטאר לורד בסרטים "שומרי הגלקסיה: חלק 2" ו"הנוקמים: מלחמת האינסוף" ו"הנוקמים: סוף המשחק" ו"שומרי הגלקסיה: חלק 3".

בשנת 2015, פראט הופיע בסרט "עולם היורה" בתפקיד מאלף הולוצירפטורים אוון גריידי לצד ברייס דאלאס הווארד, אשר הופיעה כקלייר דירינג. הוא חזר לגלם את דמותו בסרט מ-2018 "עולם היורה: נפילת הממלכה" ומ-2022 "עולם היורה: עולם חדש".

בספטמבר 2016 יצא סרט הפעולה "שבעת המופלאים" בו שיחק, בדצמבר 2016 יצא לאקרנים הסרט "הנוסעים" בו הוא מככב. ב-21 באפריל 2017 זכה פראט בכוכב בשדרת הכוכבים של הוליווד.

בנובמבר 2021 פורסם שפראט ידבב את גארפילד בסרט ההנפשה "גארפילד" המבוסס על קומיקס באותו שם.

בשנת 2023 דיבב את מריו בסרט ההנפשה הממוחשבת "האחים סופר מריו - הסרט", המבוסס על זיכיון המשחקים "מריו" של חברת נינטנדו.

 חיים אישיים 
ב-9 ביולי 2009 נישא לשחקנית הקולנוע אנה פריס אותה הכיר ב-2007 על סט הסרט "קח אותי הביתה הלילה", ובאוגוסט 2012 נולד בנם, ג'ק. ביולי 2017 הודיע פראט כי הם נפרדים, והם התגרשו שנה לאחר מכן.

ביוני 2018 החל בזוגיות עם בתו הבכורה של ארנולד שוורצנגר, הסופרת קתרין שוורצנגר , וב-8 ביוני 2019 הם נישאו. ב-10 באוגוסט 2020 נולדה בתם המשותפת, ליילה מריה. בדצמבר 2021, כריס וקתרין הודיעו שהם מצפים לבתם השנייה, אשר נולדה במאי 2022. בנובמבר 2024 נולד בנם הראשון, ילדם השלישי במשפחה.

פראט מגדיר את עצמו כנוצרי לא אדוק לאחר שגדל בבית נוצרי-לותרני, ואף עבד עבור הארגון המסיונרי "יהודים למען ישוע".

ב-2008 תרם פראט מעל אלף דולר למען ברק אובמה במהלך הבחירות לנשיאות של 2008. בראיון שערך למגזין פיפל במאי 2019 הוא אמר "ששתי המפלגות הגדולות לא מייצגות אותו והוא מחפש בסיס משותף."

 פילמוגרפיה 
 קולנוע 
שנהסרטתפקידהערות2003The Extreme Teamקינן2005זרים עם ממתקיםבראסון2007Walk the Talkקאם2008ווינרסבובימבוקשברי2009מלחמת הכלותפלטשר פלמסוןבתוך העמקלסטר ווטסהגוף של ג'ניפררומן דודה2011קח אותי הביתה הלילהקייל מסטרסוןמאניבולסקוט הדברגמה המספר שלך?דונלד10 שניםקאלי2012עד החתונה זה יעבוראלכסכוננות עם שחרג'סטין2013סרט 43דאגהטעות הגדולהברטהיאפול2014סרט לגואמט בריקובסקידיבובשומרי הגלקסיהפיטר קוויל/סטאר לורד2015עולם היורהאוון גריידי2016שבעת המופלאיםג'וש פרארדייהנוסעיםג'ים פרסטון2017שומרי הגלקסיה: חלק 2פיטר קוויל/סטאר לורד2018הנוקמים: מלחמת האינסוףעולם היורה: נפילת הממלכהאוון גריידי2019סרט לגו 2: החלק השניאמט בריקובסקי / רקס דנג'רווסטדיבובהנערגרנט קטלרהנוקמים: סוף המשחקפיטר קוויל/סטאר לורד2020קדימהברלי לייטפוטדיבוב2021מלחמת המחרדן פורסטרגם מפיק בפועל2022עולם היורה: עולם חדשאוון גריידיתור: אהבה ורעםפיטר קוויל/סטאר לורד2023האחים סופר מריו - הסרטמריודיבובשומרי הגלקסיה: חלק 3פיטר קוויל/סטאר לורד2024גארפילדגארפילדדיבוב2025שלב החשמל (אנ')קיטס2026הנאשםהבלש כריס רייבןTBACowboy Ninja Vikingדאנקן

 טלוויזיה 
שנהסדרהתפקידהערות2001הציידתניק אוונספרק: "Who Are You?"2002–2006אוורוודברייט אבוטתפקיד ראשי (4 עונות); 89 פרקים2005Path of Destructionניית'ן מקייןסרט טלוויזיה של Syfy2006–2007The O.C.וינצ'סטר "צ'ה" קוק9 פרקים2008הבאטמןג'ייקדיבוב; פרק: "Attack of the Terrible Trio"2009–2015מחלקת גנים ונוףאנדי דויירתפקיד ראשי (7 עונות); 116 פרקים2010–2011בן 10: החייזרים החדשיםקופר דניאלסדיבוב; 2 פרקים2017ממיניק באנצאקפרק: "Good Karma and the Big Weird"2022שומרי הגלקסיה בספיישל חג המולדפיטר קוויל/סטאר לורדדיבוב; ספיישל טלוויזיוני של דיסני+2022–הווהרשימת חיסולג'יימס ריסתפקיד ראשי; 8 פרקים2025רשימת חיסול: זאב אפלג'יימס ריס7 פרקים

פרסים ומועמדויות
פרסשנהקטגוריהעבורתוצאהמקורפרס סאטורן2015השחקן הטוב ביותרשומרי הגלקסיה2017הנוסעים2024השחקן הטוב ביותר בסרטשומרי הגלקסיה: חלק 3פרס בחירת הקהל2018כוכב הקולנוע של השנהעולם היורה: נפילת הממלכהכוכב סרט הפעולה של השנה2019כוכב סרט האנימציה של השנהסרט לגו 2: החלק השני2021כוכב הקולנוע של השנהמלחמת המחרכוכב סרט הפעולה של השנה2022עולם היורה: עולם חדשכוכב הקולנוע של השנה2024שומרי הגלקסיה: חלק 3כוכב סרט האקשן של השנהפרס בחירת הילדים של ניקלודיאון2015כוכב אקשן אהובשומרי הגלקסיה2016שחקן קולנוע אהובעולם היורה2019באט-קיקר אהובעולם היורה: נפילת הממלכה2020מדבב אהוב מסרט אנימציהסרט לגו 2: החלק השני2021קדימה2023שחקן קולנוע אהובעולם היורה: עולם חדש2024שומרי הגלקסיה: חלק 3מדבב אהוב מסרט אנימציההאחים סופר מריו - הסרט2025שחקן קולנוע אהובשלב החשמלפרסי הסרטים והטלוויזיה של MTV2015השחקן הטוב ביותרשומרי הגלקסיהההופעה הטובה ביותר ללא חולצההרגע המוזיקלי הטוב ביותרהביצוע הקומי הטוב ביותרהגיבור הטוב ביותר2016השחקן הטוב ביותרעולם היורההופעת האקשן הטובה ביותר2018פרס הדור של MTVכריס פראטפרסי איגוד מבקרי הקולנוע האמריקאי2015השחקן הטוב ביותר בסרט פעולהשומרי הגלקסיהפרסי בחירת הנוער2004סיידקיק נבחר: טלוויזיהאוורווד20052015שחקן קולנוע נבחר: קיץעולם היורה2016שחקן סרט נבחר: AnTEENcipatedשבעת המופלאים2017שחקן סרטי מדע בדיוני נבחרשומרי הגלקסיה: חלק 2הצמד/זוג הכי טוב (עם זואי סלדנה)2018שחקן קולנוע נבחר: קיץעולם היורה: נפילת הממלכהנשיקה נבחרת (עם זואי סלדנה)הנוקמים: מלחמת האינסוףפרסי הוליווד הצעירה2014גיבור עלשומרי הגלקסיהפרסי בחירת מבקרי הטלוויזיה2013שחקן המשנה הטוב ביותרמחלקת גנים ונוף

קישורים חיצוניים







הערות שוליים

קטגוריה:משפחת קנדי
קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:אמריקאים ממוצא נורווגי
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100
קטגוריה:זוכי פרס סאטורן לשחקן ראשי בקולנוע
קטגוריה:שחקנים ביקום הקולנועי של מארוול
קטגוריה:אמריקאים שנולדו ב-1979